O 30 d'octubre de 2017 Puigdemont marchó ta Bruselas de conchunta con quatro consellers d'o suyo gubierno, Clara Ponsatí, Antoni Comín, Lucise Puig y Meritxell Serret. Una vegada instalau en Belchica, concorrió como candidato a las eslecions a lo Parlamento Europeu de 2019 en Espanya y resultó triau eurodeputau. Una resolución d'o Tribunal de Chusticia d'a Unión Europea relativa a la situación procesal d'Oriol Junqueras propició que se podese tramitar la suya acta de parlamentario en chinero de 2020.